In nomine sancte et individue Trinitatis. Ego Milo de Arviaco, notum volo omnibus fieri tam præsentibus quam futuris quod quidquid diversis temporibus, diversis in locis ecclesiæ Sanctæ-Mariæ Pontiniacensis, aliquando dederam, videlicet, quicquid juris in territorio Challiaci, sive in proprietate, sive in casamentis habebam, quinque etiam solidos censuales de pratis quæ sunt super Asmantiam, quorum medietatem in proprio habebam; reliqua vero Rainerius de Rupe de me tenebat; similiter dimidiam partem Brollii quam ego et prædictus Rainerius de Rupe tenebamus, et Ulricum et totum tenementum ejus, et sex denarios annui census quos persolvebant michi idem ipsi monachi de pratis prædicti Ulrici. Quod donum, rogatu monachorum ejusdem loci, hodie recolligo, recognosco et in præsentia multorum laudo, et per præsentem cartulam futurorum memoriæ mando. Hujus rei testes sunt: Hugo, Autisiodorensis episcopus; Stephanus, abbas Regniaci; Herbertus, abbas Sancti-Petri-Vivi; Manasses, Senonensis archidiaconus; Simon, thesaurarius; Simon, cellerarius; Simon, archidiaconus de Gastineto; Rainaldus, archidiaconus Pruvinensis; Guillelmus, archidiaconus Milidunensis; Rainaudus, archidiaconus Autisiodorensis; Boso, decanus Sancti-Florentini; Hulduerius de Arviaco; Hugo Bae; Julduinus de Turni; Stephanus de Solmere; Bovo de Chenc. Actum Senonis, in præsentia Hugonis Senonensis archiepiscopi; anno ab Incarnatione Domini Mº Cº XL IIIº, epacta XIIIIa, concurrente IIIIº, indictione VIa; regnante Ludovico, rege Francorum et duce Aquitanorum.